35.ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ.148605 της 31 Δεκ. 1962/17 Ιαν.  1963  (ΦΕΚ Β' 16) Περί χορηγήσεως εξόδων κινήσεως κατ' αποκοπήν εις Πρόεδρον, Μέλη και Γραμματέα των Διοικητικών Συμβουλίων των Νομαρχιακών Ταμείων και εις μετέχοντας των συνεδριάσεων, των ιδίων Διοικητικών Συμβουλίων, δημοσίων υπαλλήλων. Έχοντες υπ' όψιν : 1)Τας διατάξεις του άρθρ. 9 παρ. 3 και 4 του Α.Ν. 1538/50 "περί ρυθμίσεως των αποδοχών των υπαλλήλων Ν.Π.Δ.Δ.". 2)Το γεγονός ότι α) οι Πρόεδροι των Διοικητικών Συμβουλίων των Νομαρχιακών Ταμείων β)τα κατ' άρθρ. 2 του Ν.Δ. 3620/56 "περί τροποποιήσεως και συμπληρώσεως των διατάξεων, περί διοικητικής αποκεντρώσεως" και γ) τα κατ' άρθρ. 26 του υπ' αριθ. 864/60 Β.Δ/τος "περί οργανισμού του Υπουργείου Εσωτερικών" μέλη, ως και δ) οι κατ' άρθρ. 2 του Ν.Δ. 3620/56, άρθρ. 9 του Ν.Δ. 3770/57 και άρθρ. 17 του Ν.Δ. 4260/62 γραμματείς των Διοικητικών Συμβουλίων των Νομαρχιακών Ταμείων υποβάλλονται εις δαπάνας διά τας μετακινήσεις αυτών εκτός γραφείου προς πραγματοποίησιν των συνεδριάσεων των Διοικητικών Συμβουλίων, ως και εις ετέρας παρομαρτούσας δαπάνας φυσικώς παρεπομένας εκ της μετακινήσεως των ταύτης. 3)Το γεγονός ότι δυνάμει των διατάξεων της παρ. 2 του άρθρ. 2 του προμνησθέντος Ν.Δ. 3620/56, των Διοικητικών Συμβουλίων των Νομαρχιακών Ταμείων μετέχουν ενίοτε εκτός των εκ δημοσίων υπαλλήλων μελών (τακτικών ή αναπληρωματικών) αυτών και έτεροι δημόσιοι υπάλληλοι (άνευ ψήφου) καλούμενοι προς τούτο υπό του Προέδρου του Διοικητικού Συμβουλίου, οίτινες και ούτοι υποβάλλονται επίσης εις δαπάνας διά τας μετακινήσεις αυτών εκτός γραφείου προς πραγματοποίησιν των συνεδριάσεων των ως άνω Διοικ. Συμβουλίων, ως και εις ετέρας παρομαρτούσας δαπάνας φυσικώς παρεπομένας εκ της μετακινήσεώς των ταύτης, αποφασίζομεν: (Αντί της σελ. 214, 40873(β)  Σελ. 214, 40873(γ) Νομαρχιακά Ταμεία 2.Γ.ε.35 Χορηγούμεν διά την ανωτέρω αιτίαν, έξοδα κινήσεως κατ' αποκοπήν, συνιστάμενα εις δραχ. 50 κατά συνεδρίασιν και μέχρι 10 συνεδριάσεων μηνιαίως, κατ' ανώτατον όριον, εις τους κάτωθι ή εις τους νομίμους αναπληρωτάς των: 1)Νομάρχην, ως Πρόεδρον του Διοικητικού Συμβουλίου. 2)Διευθυντήν Νομαρχίας. 3)Τον κατά βαθμόν ανώτερον και εν ισοβαθμία αρχαιότερον οικονομικόν υπάλληλον της έδρας του Νομού. 4)Διευθυντήν Τεχνικών Υπηρεσιών. 5)Διευθυντήν Γεωργίας. Ομοίως εις τους δυνάμει των διατάξεων της παρ. 2 του άρθρ. 2 του Ν.Δ. 3620/56 καλουμένους και μετέχοντας, άνευ ψήφου, των συνεδριάσεων των Διοικ. Συμβουλίων δημοσίους υπαλλήλους. Διά τους γραμματείς των Δ.Σ. των Νομαρχιακών Ταμείων τα έξοδα κινήσεως, κατ' αποκοπήν, ορίζονται εις δραχ. 40 κατά συνεδρίασιν και μέχρι 10 συνεδριάσεων μηνιαίως κατ' ανώτατον όριον. Η δαπάνη διά την καταβολήν των εν λόγω εξόδων κινήσεως βαρύνει τας οικείας πιστώσεις των Νομαρχιακών Ταμείων, εντέλλεται δε αύτη εις το τέλος εκάστου μηνός διά καταστάσεως υπογεγγραμμένης παρά των δικαιούχων και τεθεωρημένης υπό του Προέδρου του οικείου Νομαρχιακού Ταμείου. Της παρούσης εξαιρούνται τα αιρετά μέλη του Νομαρχιακού Συμβουλίου και οι εκπρόσωποι των τοπικών Ενώσεων Δήμων και Κοινοτήτων, οι μετέχοντες των Διοικ. Συμβουλίων των Νομαρχιακών Ταμείων. Η παρούσα δεν έχει εφαρμογήν διά το Νομαρχιακόν Ταμείον Αττικής. Η ισχύς της παρούσης άρχεται από 1 ης  Ιαν. 1963, αφ' ης παύουσιν ισχύουσαι αι υπ' αριθ. 32943/11.7.57 και 1939/28.1.58 κοιναί ημών αποφάσεις. 